  Виталий Пронин Кенешон пайдалыко ортчиз - котькудӥз «кенешчи» вераз туэ арлы ужан мылкыдъёссэ но малпанъёссэ.Кылем арын ужамзылы йылпумъянъёс лэсьтыса но шугъяськытӥсь юанъёсты сэрттыса-пертчыса, та нуналъёсы «Удмурт Кенешлэн» Первомай ёросысь ёзчиосыз люкаськылӥзы. - Кылем арын ужамы тыро-пыдо но синмаськымон, - вера ёросысь удмуртъёслэн азьветлӥсьсы Ольга Шилова. - Пумиськонъёсын трос потамы ёросамы улӥсь калык пӧлы но школаын дышетскись нылпиос доры. Калык писательлэсь Пётр Черновлэсь 80 арессэ пусйыса, вуылӥмы Алнаш ёросысь Сизьгуртэ. Отысь калык али ке но шунытэсь кылъёссэ вера, нош ик доразы лыктыны косэ. Пусйытэк кельтыны уг яра «Чильтэръёс» ансамблез. Кылем арын соослы кырӟаны-вераны быгатэмзэс возьматыны кык полэс шуд усиз - Крымын но Финляндиын ортчем фестивальёсы вуылӥзы.Кенешон пайдалыко ортчиз - котькудӥз «кенешчи» вераз туэ арлы ужан мылкыдъёссэ но малпанъёссэ. Таиз но армы тупаса но ог-огмес валаса мед ортчоз, шуизы соос.- Калыкын юнме шуиллямтэ: эшъёс пӧлысь ваньбур шедьтод, - вераз Семён Иванов. - Асьмеос но озьы ик удмурт калыклы ӟечсэ гинэ вайыны мед быгатомы.Любовь Тихонова    